Vena konkordati. Vena konkordati — 1448-yil 17-fevralda Muqaddas Rim imperiyasi va Muqaddas taxt vakillari oʻrtasida tuzilgan shartnoma. Tarixi. 1447-yil yanvar oyida knyazlik konkordatida erishilgan bitim. Rim papasi Yevgeniy IV va Muqaddas Rim imperiyasi knyaz-saylovchilari oʻrtasida boʻlib oʻtgan muzokaralar chogʻida Rim papasi Yevgeniy Bazel Kengashini qoʻllab-quvvatlagani uchun barham berigan Trier va Mayns v arxiyepiskop-saylovchilarini qayta tiklashga rozi boʻldi. Bazel Kengashi antipapa sifatida Savoy gertsogi Amadeus VIII saylagan edi. Buning evaziga knyazlar Yevgeniyni qonuniy papa sifatida tan olishdi. Shartnoma. Vena konkordati Muqaddas Rim imperatori Fridrix III va papa legati, kardinal Xuan Karvaxal tomonidan imzolangan edi. 1448-yil 17-fevralda Rim papasi Nikolay V 19-mart kuni imzolangan shartnomani tasdiqlagan. Hujjatda yepiskoplarning dastlabki saylovini papa aralashuvisiz oʻtkazish nazarda tutilgan edi. Ammo papa bunday saylovlarni tasdiqlash va oʻzi noloyiq deb hisoblagan yepiskoplarni almashtirish vakolatidan foydalanishda davom etdi. Vena konkordati 1806-yil 6-avgustda imperiya parchalangunga qadar Muqaddas Rim imperiyasi va Muqaddas taxt oʻrtasidagi munosabatlarni tartibga solib turdi.